Kris Kristofferson

**Krisas Kristofersonas** (, 1936 m. birželio 22 d. – 2024 m. rugsėjo 28 d.) – amerikiečių dainininkas ir dainų autorius, aktorius. Jis buvo laikomas vienu geriausių 7-ojo ir 8-ojo dešimtmečių kantri muzikos atlikėjų. Taip pat garsėjo už vaidmenis filmuose „Patas Garetas ir Bilis Kidas“, „Taip gimė žvaigždė“, „Vieniša žvaigždė“.

## Biografija
Krisas Kristofersonas gimė 1936 m. birželio 22 d. Braunsvilyje. Paauglystės metais mėgo rašyti, sportuoti. Lankydamas Pomonos koledžą Kalifornijoje jis žaidė amerikietiškąjį futbolą, taip pat tapo dalyvavo „*Golden Gloves*" bokso turnyruose, redagavo mokyklos laikraštį. Koledžo karinio ugdymo programos kadetų vadas, anglų kalbos garbės mokinys. Pelnė apdovanojimų trumpų istorijų rašymo konkurse, kurį rėmė Bostono žurnalas „*[[The Atlantic]]*“. Gavo stipendiją mokytis Oksfordo universitete, ten įgijo anglų literatūros magistro laipsnį.

1960 m. pradėjo tarnauti JAV armijoje. Jį dislokavo į Vakarų Vokietiją, ten Kristofersonas tapo JAV armijos reindžeriu, mokėsi pilotuoti sraigtasparnius. Literatūros ir poezijos studijavimas lėmė susidomėjimą dainų kūrimu. Baigęs tarnauti atsisakė mokytojavimo Vest Pointe ir vietoje to, nepaisydamas tėvų prieštaravimų, persikraustė į Našvilį ir pradėjo muzikos karjerą. Ten jis ėmė pardavinėti savo dainas ir dirbti įvairius su muzika nesusijusius darbus, kaip barmenas, statybos bei geležinkelių darbuotojas. Kristofersonas susitiko su žymiu muzikantu Džoniu Kešu, kuris juo susižavėjo ir padėjo kilti muzikos karjeros laiptais. 1969 m. Kešas pristatė Kristofersoną „*Newport Folk Festival*“ muzikos festivalyje, kur pradedantysis muzikantas pirmą kartą pasirodė prieš didelę publiką.

## Muzikos karjera
Kristofersonas 1970 m. išleido solo albumą, tačiau daugiausiai pripažinimo iš kantri ir pop muzikos dainininkų jis sulaukdavo dėl dainų kūrimo. Kuriant muziką bendradarbiavo su poetu ir karikatūristu Šelu Silverstainu. Kartu jie sukūrė tokias dainas, kaip „Your Time’s Comin’“ (1969 m. atliko Faron Young), „Once More with Feeling“ (1970 m. atliko Džeris Li Luisas), „Me and Bobby McGee“ (1970 m. atliko Dženis Džoplin). Pastarąją dainą taip pat atliko Roger Miller, Kenny Rogers, Gordon Lightfoot ir kiti įvairių žanrų to meto dainininkai.

### „The Highwaymen“
Kristofersonas 9-ajame dešimtmetyje su bičiuliais muzikantas Džoniu Kešu, Veilonu Dženingsu bei Viliu Nelsonu įkūrė muzikos grupę. Jie išleido singlą ir albumą „*Higwayman*“. Ir Singlas, ir albumas „Billboard“ savaitiniuose kantri muzikos sąrašuose buvo pasiekę pirmą vietą. Muzikantai iki tol pavadinimo neturėjusią grupę pavadino „The Highwaymen“. Per dešimtmetį grupė išleido dar du albumus: „*Highwayman 2*“ (1990 m.), ir paskutinįjį, „*The Road Goes On Forever*“ (1995).

### Apdovanojimai
1985 m. Kristofersonas įtrauktas į dainų autorių, o 2004 – į kantri muzikos šlovės muziejų. 2006 m. gavo dainų autorių šlovės muziejaus Džonio Merserio premiją. 2014 m. jam įteiktas „Grammy“ apdovanojimas už gyvenimo nuopelnus.

### Vėlesni darbai
XXI a. pradžioje, po 10 metų pertraukos, Kristofersonas išleido keletą savo sukurtų dainų albumų: „*This Old Road*“ (2006), „*Closer to the Bone*“ (2009), *„Feeling Mortal*“ (2013). 2016 m. išleido populiariausių savo dainų rinkinį „*The Cedar Creek Sessions*“.

## Aktoriaus karjera
8-ojo dešimtmečio pradžioje Ir toliau kurdamas bei atlikinėdamas dainas, Kristofersonas pradėjo aktoriaus karjerą. Pirmą kartą vaidino Deniso Hoperio režisuotame 1971 m. filme „Paskutinis fillmas“. Jam atiteko smulkus dainininko vaidmuo. Pirmasis garsus jo pasirodymas buvo 1973 m. filme „Patas Garetas ir Bilis Kidas“, kuriame Kristofersonas vaidino už įstatymo ribų esantį personažą Bilį Kidą. Pagrindinį vaidmenį vaidino ir filmuose „Alisa čia nebegyvena“ (1974), „*The Sailor Who Fell from Grace with the Sea*“ (1976), „Taip gimė žvaigždė“ (1976). Už pastarojo filmo vaidmenį gavo Auksinį gaublį. Jis taip pat vaidino 1976 m. filme „Konvojus“ ir 1980 m. filme „Rojaus vartai“; šis filmas buvo nesėkmingas tiek kritikų požiūriu, tiek finansiškai. Po to Kristofersonas keletą metų vaidino įvairiuose televizijos filmuose ir serialuose.

1996 m. Kristofersonui atiteko vaidmuo filme „Vieniša žvaigždė“ (). Jo pasirodymas buvo itin sėkmingas, o tai atgaivino jo vaidybos karjerą. Likusį XX a. 10-ajį dešimtmetį jis vaidino įvairiuose filmuose, įskaitant „Ašmenys“ (1998) ir jo tęsinius, „Kareivio dukra niekada neverkia“ (taip pat 1998). Toliau vaidino tokiuose filmuose, kaip „Limbo“ (1999), „Beždžionių planeta“ (2001), „*Chelsea Walls*“ (2001), „Jis ne tau“ (2009), „Mano draugas delfinas“ (2011) ir jo tęsinyje, „Džiaugsmingas triukšmas“ bei „*Traded*“ (2016).

## Vėlesnis gyvenimas
2021 m. sausį Kristofersonas pranešė apie pasitraukimą dėl amžiaus ir susirūpinimo apie COVID-19. Paskutinį kartą gyvai dainą atliko 2023 m. balandžio 29 d. Los Andžele, atšvenčiant Vilio Nelsono 90-ąjį gimtadienį.

Mirė būdamas 88-erių 2024 m. rugsėjo 28 d. savo namuose Havajuose, Maujo saloje.

## Diskografija
Albumai:
* *Kristofferson* (1970)
* *The Silver Tongued Devil and I* (1971)
* *Border Lord* (1972)
* *Jesus Was a Capricorn* (1972)
* *Full Moon* (su Rita Coolidge) (1973)
* *Spooky Lady's Sideshow* (1974)
* *Breakaway* (su Rita Coolidge) (1974)
* *Who's to Bless and Who's to Blame* (1975)
* *Surreal Thing* (1976)
* *Easter Island* (1978)
* *Natural Act* (su Rita Coolidge) (1978)
* *Shake Hands with the Devil (album)|Shake Hands with the Devil* (1979)
* *To the Bone* (1981)
* *Repossessed (album)* (1986)
* *Third World Warrior* (1990)
* *A Moment of Forever* (1995)
* *The Austin Sessions* (1999)
* *This Old Road* (2006)
* *Closer to the Bone* (2009)
* *Feeling Mortal* (2013)
* *The Cedar Creek Sessions* (2016)

## Filmografija

## Šaltiniai